Ես կը հաւատամ, որ մեր չորս բոլորը կան մարդակերպ հրեշտակներ: Եթէ աչք ունինք, ապա կը տեսնենք: Շատ չ'ըլլար եթէ ըսեմ, որ Վիգէնին մէջ աւելին հրեշտակայինն էր քան մարդկայինը: Հաւանաբար ինք պիտի չհամաձայնէր ըսածիս: Բայց չեմ գիտեր ինչպէ՞ս նկարագրել մարդ մը, որ պոռալ չէր գիտեր, վնասել չէր գիտեր, մեղադրել չէր գիտեր, ստել ու խաբել չէր գիտեր: Գիտեր տալ անմնացորդ, տառապիլ ու լուսաւորել: Լուսահոգի՛ Վիգէն: